open-index/open-wikipedia-markdown huggingface dataset:
ตลาดกลางแจ้ง

thumb|260x260px| แอโกราโบราณแห่งเอเธนส์
**ตลาดกลางแจ้ง** หรือ **แอโกรา** ( ;, romanized: **, แปลว่า "ตลาด" ในกรีกสมัยใหม่) เป็นพื้นที่สาธารณะส่วนกลางในนครรัฐกรีซโบราณ เป็นสิ่งที่แสดงได้ดีที่สุดด้านการตอบสนองของรัฐเมืองในการรองรับระเบียบทางสังคมและการเมืองของเมือง ความหมายที่แท้จริงของคำว่า “Agora” คือ “สถานที่รวมตัว” หรือ “ที่ชุมนุม” แอโกราเป็นศูนย์กลางของชีวิตทั้งด้านกีฬา ศิลปะ ธุรกิจ สังคม จิตวิญญาณ และการเมืองของเมือง แอโกราโบราณแห่งเอเธนส์เป็นตัวอย่างที่รู้จักกันดีที่สุด

## อ้างอิง

หมวดหมู่:บทความที่มีข้อความภาษากรีกโบราณ (ถึง ค.ศ. 1453)
หมวดหมู่:สิ่งก่อสร้างกรีกโบราณ
หมวดหมู่:คำศัพท์โบราณคดี
หมวดหมู่:พื้นที่สาธารณะ
ข้อตกลงอาร์ทิมิส

**ข้อตกลงอาร์ทิมิส** () เป็นชุดข้อตกลงพหุภาคีที่ไม่มีผลผูกพัน  ระหว่างรัฐบาลสหรัฐอเมริกาและรัฐบาลอื่น ๆ ของโลกซึ่งขยายความเกี่ยวกับบรรทัดฐานที่คาดว่าจะปฏิบัติตามในอวกาศ ข้อตกลงมีความเกี่ยวข้องกับโครงการอาร์ทิมิส ซึ่งเป็นความพยายามที่นำโดยสหรัฐอเมริกาในการส่งมนุษย์กลับไปยังดวงจันทร์ภายใน พ.ศ. 2569 โดยมีเป้าหมายสูงสุดคือการขยายการสำรวจอวกาศไปยังดาวอังคารและดาวที่ไกลออกไป.

ณ วันที่ 26 มกราคม พ.ศ. 2569 ด้วยการเข้าร่วมของโอมาน มีประเทศต่าง ๆ ทั้งสิ้น 61 ประเทศที่ลงนามในข้อตกลงนี้ โดยรวมถึง 28 ประเทศในทวีปยุโรป 15 ประเทศในทวีปเอเชีย 7 ประเทศในทวีปอเมริกาใต้ 5 ประเทศในทวีปอเมริกาเหนือ 4 ประเทศในทวีปแอฟริกา และ 2 ประเทศในโอเชียเนีย

ข้อตกลงร่างโดยนาซาและกระทรวงการต่างประเทศสหรัฐอเมริกา โดยกำหนดกรอบความร่วมมือในการสำรวจทางพลเรือนและการใช้งานดวงจันทร์ ดาวอังคาร และวัตถุทางดาราศาสตร์อื่น ๆ อย่างสันติ ข้อตกลงมีพื้นฐานชัดเจนในสนธิสัญญาอวกาศของสหประชาชาติใน พ.ศ. 2510 ซึ่งผู้ลงนามมีหน้าที่ต้องยึดถือ และอ้างอิงอนุสัญญาสำคัญ ๆ ที่สหประชาชาติเป็นตัวกลางในการจัดทำกฎหมายอวกาศส่วนใหญ่

ข้อตกลงนี้ลงนามครั้งแรกเมื่อวันที่ 13 ตุลาคม พ.ศ. 2563 โดยตัวแทนของหน่วยงานอวกาศแห่งชาติของ 8 ประเทศ ได้แก่ ออสเตรเลีย แคนาดา อิตาลี ญี่ปุ่น ลักเซมเบิร์ก สหรัฐอาหรับเอมิเรตส์ สหราชอาณาจักร และสหรัฐอเมริกา ข้อตกลงอาร์ทิมิสยังคงเปิดให้ลงนามได้อย่างไม่มีกำหนด เนื่องจากนาซาคาดว่าจะมีประเทศอื่น ๆ เข้าร่วมมากขึ้น ผู้ลงนามเพิ่มเติมสามารถเลือกที่จะเข้าร่วมโดยตรงในกิจกรรมของโครงการอาร์ทิมิส หรืออาจตกลงที่จะปฏิบัติตามหลักการในการสำรวจดวงจันทร์อย่างรับผิดชอบตามที่กำหนดไว้ในข้อตกลง

## หมายเหตุ

## อ้างอิง

## แหล่งข้อมูลอื่น
* The Artemis Accords (webpage) at NASA
* The Artemis Accords (text) at NASA
* The Artemis Accords in translation (AR, ZH, FR, RU, ES) at NASA

หมวดหมู่:โครงการอาร์ทิมิส
หมวดหมู่:ความสัมพันธ์ระหว่างประเทศใน พ.ศ. 2563
หมวดหมู่:ข้อตกลงอวกาศระหว่างประเทศ
หมวดหมู่:อวกาศใน พ.ศ. 2563
ชีวฟิสิกส์

**ชีวฟิสิกส์** () เป็นวิทยาศาสตร์เชิงสหวิทยาการที่ใช้แนวทางและวิธีการแบบดั้งเดิมที่ใช้ในฟิสิกส์เพื่อศึกษาปรากฏการณ์ทางชีววิทยา ชีวฟิสิกส์ครอบคลุมทุกระดับของระบบทางชีววิทยา ตั้งแต่ โมเลกุล จนถึงสิ่งมีชีวิตและประชากร การวิจัยชีวฟิสิกส์มีความทับซ้อนกับชีวเคมี อณูชีววิทยา เคมีเชิงฟิสิกส์ สรีรวิทยา นาโนเทคโนโลยี ชีววิศวกรรม ชีววิทยาเชิงคอมพิวเตอร์ ชีวกลศาสตร์ ชีววิทยาการเจริญ และชีววิทยาระบบ

คำว่า *ชีวฟิสิกส์* ได้รับการแนะนำครั้งแรกโดย คาร์ล เพียร์สัน (Karl Pearson) ใน ค.ศ. 1892

## อ้างอิง

หมวดหมู่:ฟิสิกส์ประยุกต์และสหวิทยาการ
หมวดหมู่:ชีวฟิสิกส์
สโตอา

thumb|300x300px| สโตอาแห่งแอตทาลอสที่ได้รับการบูรณะในเอเธนส์
**สโตอา** () ในสถาปัตยกรรมกรีกโบราณ คือทางเดินมีหลังคาหรือมุขเสาเรียง โดยทั่วไปเป็นทางเดินในที่สาธารณะ สโตอาในยุคแรกจะเปิดโล่งที่ทางเข้าที่มีเสาเรียงราย ซึ่งส่วนใหญ่มักเป็นหัวเสาแบบดอริก เรียงรายอยู่ด้านข้างของอาคาร สร้างบรรยากาศที่ปลอดภัย โอบล้อม และปกป้อง

## อ้างอิง

หมวดหมู่:สโตอา
หมวดหมู่:สิ่งก่อสร้างกรีกโบราณ
หมวดหมู่:เสาราย
ฟุตบอลชิงแชมป์แห่งชาติอาเซียน 2024 นัดชิงชนะเลิศ

**ฟุตบอลชิงแชมป์แห่งชาติอาเซียน 2024 นัดชิงชนะเลิศ** (หรือ **อาเซียน มิตซูบิชิ อิเล็กทริค คัพ 2024 นัดชิงชนะเลิศ** ตามชื่อผู้สนับสนุน) เป็นการแข่งขันนัดชิงชนะเลิศของฟุตบอลชิงแชมป์แห่งชาติอาเซียน 2024 ซึ่งเป็นการแข่งขันฟุตบอลชิงแชมป์ระดับสูงสุดระหว่างชาติสมาชิกสมาคมประชาชาติแห่งเอเชียตะวันออกเฉียงใต้ (อาเซียน) เป็นครั้งที่ 15 จัดขึ้นโดย สหพันธ์ฟุตบอลอาเซียน (เอเอฟเอฟ).

นัดชิงชนะเลิศเป็นการตัดสินในสองนัด รูปแบบเหย้าและเยือน ระหว่างทีมชาติไทย และเวียดนาม นัดแรกจัดขึ้นที่ประเทศเวียดนาม ณ สนามกีฬาเหวียตจี่ ในกรุงเหวียตจี่ ในวันที่ 2 มกราคม ค.ศ. 2025 ในขณะที่นัดที่สอง จัดขึ้นที่ประเทศไทย ณ ราชมังคลากีฬาสถาน ในกรุงเทพมหานคร ในวันที่ 5 มกราคม ค.ศ. 2025

## ภูมิหลัง
นี่เป็นรอบชิงชนะเลิศครั้งที่ห้าของฟุตบอลชิงแชมป์แห่งชาติอาเซียนและเป็นนัดชิงชนะเลิศครั้งที่สองติดต่อกันสำหรับทีมชาติเวียดนาม, ซึ่งพวกเขาได้รับชัยชนะใน 2008 และ 2018 นัดชิงชนะเลิศ, แต่ก็เคยแพ้ในสองครั้ง 1998 และ 2022 นัดชิงชนะเลิศ.

นี่จะเป็นนัดชิงชนะเลิศครั้งที่สิบเอ็ดของฟุตบอลชิงแชมป์แห่งชาติอาเซียนและเป็นครั้งที่สามติดต่อกันในรอบชิงชนะเลิศสำหรับทีมชาติไทย, ซึ่งพวกเขาได้รับชัยชนะใน 1996, 2000, 2002, 2014, 2016, 2020, 2022 นัดชิงชนะเลิศ, และเคยพ่ายแพ้ใน 2007, 2008, และ 2012 นัดชิงชนะเลิศ.

## เส้นทางสู่นัดชิงชนะเลิศ

## นัดการแข่งขัน
### เลกแรก


### เลกที่สอง




## ดูเพิ่ม
* การแข่งขันฟุตบอลระหว่างไทยกับเวียดนาม

## อ้างอิง
2. The Standard Sport. 30 December 2024 https://www.facebook.com/share/HoQuPsKgKfVGEjYb/?mibextid=wwXIfr

## แหล่งข้อมูลอื่น
*สหพันธ์ฟุตบอลอาเซียน เว็บไซต์อย่างเป็นทางการ
*อาเซียน มิตซูบิชิ อีเล็คทริค คัพ เว็บไซต์อย่างเป็นทางการ

รอบชิงชนะเลิศ
2024
หมวดหมู่:ประเทศเวียดนามในปี พ.ศ. 2568
หมวดหมู่:นัดการแข่งขันฟุตบอลทีมชาติไทย
หมวดหมู่:การแข่งขันกีฬาในกรุงเทพมหานคร
หมวดหมู่:ความสัมพันธ์ไทย–เวียดนาม
หมวดหมู่:ฟุตบอลไทยในปี พ.ศ. 2568
หมวดหมู่:คู่แข่งฟุตบอลไทย–เวียดนาม
เจดีย์บอบอจี้

**เจดีย์บอบอจี้** () เป็นเจดีย์พุทธและเป็นหนึ่งในสิ่งก่อสร้างทางพุทธที่เก่าแก่ที่สุดในพม่า ตั้งอยู่ในเขตโบราณคดีศรีเกษตรตอนเหนือของเมืองแปร เจดีย์นี้สร้างขึ้นในช่วงยุคปยู ราวคริสต์ศตวรรษที่ 5 และมีโครงสร้างหลักในสภาพดีเยี่ยม โดยรอดพ้นจากแผ่นดินไหวครั้งใหญ่หลายครั้งในช่วงหลายศตวรรษก่อนหน้านี้ได้อย่างน่าอัศจรรย์ ประวัติของเจดีย์นี้ไม่เป็นที่ทราบแน่ชัด เนื่องจากไม่มีการค้นพบจารึกที่บอกเล่าประวัติของเจดีย์แห่งนี้

## ประวัติศาสตร์
อายุของเจดีย์นี้ยังไม่เป็นที่แน่ชัด แต่คาดว่าสร้างขึ้นระหว่างคริสต์ศตวรรษที่ 5–6 เมื่อชาวปยูปกครองเมืองวงกลมที่อยู่ตอนเหนือ แม้จะมีอายุเก่าแก่แต่เจดีย์ก็ยังคงมีโครงสร้างที่แข็งแรง โดยรอดพ้นจากแผ่นดินไหวครั้งใหญ่หลายครั้งในช่วงหลายศตวรรษก่อนหน้า

เจดีย์บอบอจี้ มีรูปร่างส่วนใหญ่เป็นทรงกระบอก ส่วนด้านบนเป็นทรงกรวย สวม *[[ที่]]* ("ฉัตร") โครงสร้างทั้งหมดมีความสูง  ประกอบด้วย:
* ฐานเจดีย์ห้าชั้น 
* ลำตัวทรงกระบอก 
* ยอดทรงกรวย 
* *[[hti|ที่]]* 

เช่นเดียวกับเจดีย์บางองค์ในเมืองพุกาม เจดีย์นี้มีโครงสร้างหลักเป็นโพรงยาว มีเส้นผ่านศูนย์กลาง  และสูง  มีช่องเปิดสองช่องที่มองเห็นได้จากภายนอก ช่องหนึ่งอยู่ใกล้ฐานเจดีย์ชั้นบนสุด และอีกช่องหนึ่งอยู่สูงราวครึ่งหนึ่งของตัวเจดีย์ ช่องเปิดทั้งสองช่องนี้ปิดไม่ให้ผู้เยี่ยมชม ห้องภายในยังคงมีแผ่นจารึกดินเผาหลายร้อยแผ่นหรืออาจหลายพันแผ่น ซึ่งมีอายุย้อนไปถึงสมัยปยู รวมถึงแผ่นจารึกสองแผ่นที่สร้างภายหลังจากพระเจ้าอโนรธาแห่งพุกามทรงเปิดเจดีย์หลังจากพิชิตเมือง และนำพระบรมสารีริกธาตุองค์สำคัญไปประดิษฐานที่พุกาม รูปร่างที่แปลกตาของเจดีย์อาจได้ต้นแบบมาจาก ธัมเมกขสถูป ในอินเดียตอนเหนือ

## อ้างอิง

## บรรณานุกรม
* 

หมวดหมู่:สิ่งก่อสร้างในภาคพะโค
หมวดหมู่:เจดีย์ในประเทศพม่า
หมวดหมู่:โบราณสถานในประเทศพม่า
มะฮาเซดี

**มะฮาเซดี** () เป็นเจดีย์พุทธที่โดดเด่นในเมืองพะโค ภาคพะโค ประเทศพม่า

## ประวัติศาสตร์
เจดีย์นี้สร้างขึ้นโดยพระเจ้าบุเรงนองเพื่อบรรจุพระบรมสารีริกธาตุของพระพุทธเจ้าที่ประดับด้วยทองคำและอัญมณี พระบรมสารีริกธาตุนั้นได้มาจากพระเจ้าธรรมปาละแห่งอาณาจักรโกฏเฏซึ่งได้พระราชทานพระบรมสารีริกธาตุพร้อมกับบาตรและพระธิดาของพระองค์ การก่อสร้างเจดีย์เริ่มขึ้นในเดือนพฤศจิกายน ค.ศ. 1559 แล้วเสร็จในอีกหกเดือนต่อมาในเดือนพฤษภาคม ค.ศ. 1560 มีเส้นผ่านศูนย์กลาง  และสูง  โดยไม่รวมยอด *[[ที่]]* ("ฉัตร") ยอดฉัตรได้รับการสร้างให้สูงขึ้นเหนือยอดเจดีย์เป็นครั้งแรกเมื่อวันที่ 2 มกราคม ค.ศ. 1561

โดยพระบรมสารีริกธาตุมาถึงเมื่อ ค.ศ. 1576 ใน ค.ศ. 1599 พระเจ้าอะเนาะเพะลูนได้พิชิตพะโคและนำพระบรมสารีริกธาตุไปตองอู ค.ศ. 1636 พระเจ้าตาลูนได้นำพระบรมสารีริกธาตุไปที่อังวะ และประดิษฐานไว้ที่เจดีย์ก้องมุดอ เมืองซะไกง์ ตลอดประวัติศาสตร์เจดีย์ถูกทำลายจากแผ่นดินไหวบนรอยเลื่อนซะไกง์หลายครั้ง เช่น 13 กันยายน ค.ศ. 1564, ค.ศ. 1583, 8 ตุลาคม ค.ศ. 1888 และถูกทำลายจนหมดเมื่อ ค.ศ. 1930 เจดีย์ได้รับการสร้างขึ้นใหม่ใน ค.ศ. 1950

## หมายเหตุ

## อ้างอิง

## บรรณานุกรม
* 
* 
* 

หมวดหมู่:สิ่งก่อสร้างในภาคพะโค
หมวดหมู่:เจดีย์ในประเทศพม่า
หมวดหมู่:โบราณสถานในประเทศพม่า
แรดสุมาตราตะวันตก

**แรดสุมาตราตะวันตก** () เป็นแรดสุมาตราสายพันธุ์ย่อยที่มีถิ่นกำเนิดบนเกาะสุมาตรา ประชากรแรดสุมาตราตะวันตกอาศัยอยู่เป็นหลักในอุทยานแห่งชาติของประเทศอินโดนีเซีย ได้แก่ อุทยานแห่งชาติบูกิตบารีซันเซอลาตัน, อุทยานแห่งชาติเกอรินจีเซอบลัต, และอุทยานแห่งชาติเขาลือเซอร์ นอกจากนี้ยังมีประชากรบางส่วนหลงเหลืออยู่ในอุทยานแห่งชาติวัยกัมบัซ แรดสายพันธุ์ย่อยนี้สูญพันธุ์ไปจากมาเลเซียตะวันตกแล้ว ปัจจุบันประชากรที่เหลืออยู่มีจำกัด โดยมีแรดหลงเหลืออยู่ในป่าประมาณ 275 ตัว แรดเหล่านี้ยังคงเผชิญภัยคุกคามจากการล่าสัตว์อย่างผิดกฎหมายและการสูญเสียที่อยู่อาศัยเป็นครั้งคราว แรดเพียงไม่กี่ตัวถูกกักขังและเลี้ยงดูในสถานที่กักขังภายในเขตอนุรักษ์สัตว์ป่าแรดสุมาตรา และในสวนสัตว์และสวนพฤกษศาสตร์ซินซินแนติ

## อ้างอิง

หมวดหมู่:สิ่งมีชีวิตที่มีความเสี่ยงขั้นวิกฤติต่อการสูญพันธุ์
หมวดหมู่:แรด
หมวดหมู่:สัตว์ที่พบในประเทศอินโดนีเซีย
แรดชวาอินเดีย

**แรดอินเดียน้อย** () รู้จักกันในชื่อ **แรดชวาอินเดีย** หรือ **แรดไร้นอ** เป็นแรดชวาสายพันธุ์ย่อยที่สูญพันธุ์แล้ว ซึ่งเคยอาศัยอยู่ในอินเดียตะวันออกเฉียงเหนือ บังกลาเทศ และพม่า ชื่อสามัญของแรดชนิดนี้อิงจากแรดอินเดีย (*Rhinoceros unicornis*) ซึ่งถือเป็น *แรดอินเดียใหญ่*

## นิรุกติศาสตร์
ชื่อหน่วยอนุกรมวิธานสายพันธุ์ย่อยเป็นฉายาภาษาละตินว่า "*inermis*" หมายถึง "*ไร้อาวุธ*" หรือ "*ไร้ฟัน*" คำว่า "*ไร้ฟัน*" หรือในกรณีนี้คือ "*ไร้นอ*" อ้างถึงตัวอย่างแรกของสายพันธุ์ย่อยนี้ที่เป็นแรดเพศเมียไม่มีนอ ซึ่งเป็นลักษณะที่คล้ายกับสายพันธุ์แรดชนิดอื่น ๆ

## ลักษณะ
แรดอินเดียน้อยเป็นสัตว์กึ่งใหญ่ มีลำตัวยาวกว่าแรดชวาและขาเรียวยาว มีกีบเท้าขนาดกลาง และเบ้าตาขนาดเล็กขนาดและความยาวของนอน่าจะใกล้เคียงกับแรดชวา แต่ไม่มีข้อมูลเกี่ยวกับลักษณะของตัวผู้

## ประวัติ
คริสตอฟ-ออกุสแตง ลามาร์-ปิโคต์ () เดินทางไปที่บังกลาเทศระหว่าง ค.ศ. 1826 ถึง 1829 เพื่อเก็บตัวอย่างพืช สัตว์ และอาร์โทรพอดกลับไปยังฝรั่งเศส  เมื่อวันที่ 17 พฤศจิกายน ค.ศ. 1828 ใกล้สามเหลี่ยมปากแม่น้ำคงคา กลุ่มของเขาได้สังหารแรดตัวเมียลักษณะประหลาดไร้นอ และนำลูกของมันไป เรอเน-ปริมแฟร์ แลซ็อง นักธรรมชาติวิทยาและนักสำรวจชาวฝรั่งเศส บันทึกเกี่ยวกับการค้นพบนี้ภายใต้ชื่อสายพันธุ์ *Rhinoceros inermis* ซึ่งตีพิมพ์ใน ค.ศ. 1835 พระเจ้าฟรีดริช วิลเฮล์มที่ 3 แห่งปรัสเซียซื้อตัวอย่างเหล่านี้ใน ค.ศ. 1836 และมอบให้พิพิธภัณฑ์ในกรุงเบอร์ลิน ประเทศเยอรมนี และใน ค.ศ. 1841 พระเจ้าลุดวิกที่ 1 แห่งบาวาเรียเข้าซื้อตัวอย่างอีกครั้ง และจัดแสดงในพิพิธภัณฑ์ที่มิวนิก ประเทศเยอรมนี

## การอนุรักษ์
แหล่งข้อมูลส่วนใหญ่ในปัจจุบันจัดให้แรดอินเดียน้อยอยู่ในประเภท"สูญพันธุ์" การพบเห็นแรดสายพันธุ์ย่อยนี้ครั้งสุดท้ายเกิดขึ้นก่อน ค.ศ. 1925 ซึ่งอาจสูญพันธุ์ไปแล้วในขณะนั้นหรือหลังจากนั้นไม่นาน

### ภัยคุกคามในอดีต
แรดอินเดียน้อยถูกคุกคามจากการสูญเสียแหล่งที่อยู่อาศัย การถูกล่าอย่างผิดกฎหมาย และการตัดไม้ทำลายป่า

## อ้างอิง

หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศบังกลาเทศ
หมวดหมู่:สิ่งมีชีวิตที่สูญพันธุ์ไปแล้ว
หมวดหมู่:แรด
คุคส์ฮาเฟิน

**คุคส์ฮาเฟิน** () เป็นเมืองและที่ตั้งการปกครองของอำเภอคุคส์ฮาเฟิน ในรัฐนีเดอร์ซัคเซิน ประเทศเยอรมนี เมืองนี้ตั้งอยู่เหนือสุดของรัฐนีเดอร์ซัคเซิน ตั้งอยู่บนชายฝั่งทะเลเหนือ บริเวณปากแม่น้ำเอ็ลเบอ 

เมืองคุคส์ฮาเฟินเป็นที่ตั้งของท่าเทียบเรือประมงและจุดจดทะเบียนเรือที่สำคัญให้กับเมืองฮัมบวร์ค เช่นเดียวกับคลองคีล จนถึงปี 2008 การท่องเที่ยวก็เป็นเรื่องสำคัญเช่นกัน

## อ้างอิง

หมวดหมู่:เมืองในรัฐนีเดอร์ซัคเซิน
คตินิยมสากล

**คตินิยมสากล** () คือแนวคิดที่ว่ามนุษย์ทุกคนเป็นสมาชิกของชุมชนเดียวกัน คตินิยมนี้เป็นทั้งการกำหนดและความปรารถนา โดยเชื่อว่ามนุษย์สามารถและควรเป็น "พลโลก" (world citizens) ใน "ชุมชนสากล" ได้ แนวคิดนี้ครอบคลุมมิติและแนวทางต่าง ๆ ของชุมชน เช่น การส่งเสริม มาตรฐานศีลธรรมสากล การจัดตั้งโครงสร้างทางการเมืองระดับโลก หรือการพัฒนาฐานช่องทางสำหรับการแสดงออกทางวัฒนธรรมและความอดทนร่วมกัน

ตัวอย่างเช่น Kwame Anthony Appiah แสดงให้เห็นชุมชนนานาชาติที่บุคคลจากสถานที่ต่าง ๆ (ทางกายภาพ เศรษฐกิจ ฯลฯ) มีความสัมพันธ์ที่เคารพซึ่งกันและกัน แม้จะมีความเชื่อที่แตกต่างกัน (ทางศาสนา การเมือง ฯลฯ) ในความหมายที่กว้างกว่าแต่มีความเกี่ยวข้องกัน คำว่า "cosmopolitan" ยังใช้เพื่ออธิบายสถานที่ที่ผู้คนที่มีพื้นเพทางชาติพันธุ์ วัฒนธรรม และ/หรือศาสนาที่หลากหลายอาศัยอยู่ร่วมกันและโต้ตอบกัน 

## อ้างอิง

หมวดหมู่:ปรัชญาสังคม
หมวดหมู่:ขบวนการทางสังคม
หมวดหมู่:ทฤษฎีการเมือง
หมวดหมู่:ปรัชญาการเมือง
หมวดหมู่:ภูมิศาสตร์วัฒนธรรม
หมวดหมู่:บทความที่มีข้อความภาษาละติน
ภูมิศาสตร์วัฒนธรรม

right|thumb|300x300px| แผนที่โลกแสดงพื้นที่ทางวัฒนธรรม
**ภูมิศาสตร์วัฒนธรรม** () เป็นสาขาย่อยของภูมิศาสตร์มนุษย์ แม้ว่าการศึกษาเกี่ยวกับประเทศและวัฒนธรรมต่าง ๆ บนโลก จะสามารถย้อนกลับไปถึงนักภูมิศาสตร์โบราณ เช่น ปโตเลมี หรือสตราโบ แต่ภูมิศาสตร์วัฒนธรรมในฐานะการศึกษาทางวิชาการได้เกิดขึ้นครั้งแรกในฐานะทางเลือกของทฤษฎีนิยัตินิยมทางสิ่งแวดล้อม ในช่วงต้นศตวรรษที่ 20 ซึ่งเชื่อว่าผู้คนและสังคมถูกควบคุมโดยสิ่งแวดล้อมที่พวกเขาพัฒนา แทนที่จะศึกษาภูมิภาคที่กำหนดไว้ก่อนตามการจำแนกประเภทสิ่งแวดล้อม ภูมิศาสตร์วัฒนธรรม กลับให้ความสนใจในภูมิทัศน์ทางวัฒนธรรม โดยมี คาร์ล โอ. เซาเออร์ ผู้เป็น “บิดาแห่งภูมิศาสตร์วัฒนธรรม” แห่งมหาวิทยาลัยแคลิฟอร์เนีย เบิร์กลีย์ เป็นผู้นำ ส่งผลให้ภูมิศาสตร์วัฒนธรรมถูกครอบงำโดยนักเขียนชาวอเมริกันมาเป็นเวลานาน

หมวดหมู่:วัฒนธรรมศึกษา
หมวดหมู่:ภูมิศาสตร์มนุษย์
หมวดหมู่:ภูมิศาสตร์วัฒนธรรม
อามัสยา

**อามัสยา** () เป็นนครทางตอนเหนือของประเทศตุรกี ในภูมิภาคทะเลดำ เรียกกันว่า **อามาเซียอา** (Amaseia) หรือ **อามาเซีย** (Amasia) ในสมัยโบราณ เมืองเป็นที่ตั้งของการปกครองของจังหวัดอามาสยาและเขตอามัสยา มีประชากร 114,921 คน (2021) เมืองอามัสยาตั้งอยู่บนภูเขา เหนือชายฝั่ง ทะเลดำ (คาราเดนิซ)  แม้จะอยู่ใกล้ทะเลดำ แต่พื้นที่นี้อยู่สูงเหนือชายฝั่งและมีภูมิอากาศแบบแผ่นดินซึ่งเหมาะกับการปลูกแอปเปิล ทำให้จังหวัดอามาสยา หนึ่งในจังหวัดทางตอนกลางค่อนไปทางเหนือของอานาโตเลีย ประเทศตุรกี มีชื่อเสียงในเรื่องนี้ เมืองนี้เป็นบ้านเกิดของนักภูมิศาสตร์ สตราโบ 

## อ้างอิง

หมวดหมู่:โบราณสถานกรีกในประเทศตุรกี
หมวดหมู่:183 ปีก่อนคริสตกาล
หมวดหมู่:เมืองในประเทศตุรกี
ชิติพัทธ์ แก้วยศ

**ชิติพัทธ์ แก้วยศ**  (21 มีนาคม พ.ศ. 2546 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลางให้แก่พัทยา ยูไนเต็ด ในศึกไทยลีก 2

## ผลงานระดับสโมสร

### ร่วมกับสโมสรฟุตบอลพีทีที ระยอง
ใน พ.ศ. 2562 ด้วยวัย 16 ปี 6 เดือน 8 วัน ชิติพัทธ์กลายเป็นนักฟุตบอลอายุน้อยที่สุดที่ทำหน้าที่ให้แก่สโมสรฟุตบอลพีทีที ระยอง หลังจากลงแข่งฟุตบอลระดับอาชีพครั้งแรกในเกมที่พบกับสโมสรฟุตบอลชลบุรีในศึกไทยลีก นอกจากนี้ เขายังกลายเป็นนักฟุตบอลอายุน้อยที่สุดอันดับ 4 ที่ได้แข่งในไทยลีก

### ร่วมกับสโมสรฟุตบอลสมุทรปราการ ซิตี้
ใน พ.ศ. 2564 ชิติพัทธ์ได้ลงแข่งให้แก่สโมสรฟุตบอลสมุทรปราการ ซิตี้ เป็นครั้งแรกในเกมที่พบกับสโมสรฟุตบอลเมืองทอง ยูไนเต็ด ในศึกไทยลีก

## ผลงานระดับทีมชาติ
ชิติพัทธ์ได้เป็นส่วนหนึ่งของฟุตบอลทีมชาติไทยรุ่นอายุไม่เกิน 16 ปี ในการแข่งฟุตบอลชิงแชมป์เอเชีย รุ่นอายุไม่เกิน 16 ปี 2018

## อ้างอิง

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:กองกลางฟุตบอลชาย
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลพีทีที ระยอง
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:ผู้เล่นสโมสรฟุตบอลบ้านบึง
หมวดหมู่:ผู้เล่นสโมสรฟุตบอลปราจีนบุรี ซิตี้
หมวดหมู่:ผู้เล่นสโมสรฟุตบอลฉะเชิงเทรา ไฮ-เทค
หมวดหมู่:บุคคลจากจังหวัดปทุมธานี
เจฟฟรีย์ แมนเชสเตอร์

**เจฟฟรีย์ อัลเลน แมนเชสเตอร์** (เกิดปี 1971) เป็นอาชญากรชาวอเมริกันที่ถูกตัดสินจำคุกและอดีตทหารกองหนุนของกองทัพสหรัฐอเมริกา เขาเป็นที่รู้จักในชื่อ **รูฟท็อป ร็อบเบอร์** หรือ **รูฟแมน** เนื่องจากวิธีการปล้นของเขา (*[[modus operandi]]*) ที่เจาะหลังคาแล้วกระโดดลงไป โดยเป้าหมายส่วนใหญ่คือร้าน แมคโดนัลด์ ก่อนถูกจับกุมครั้งที่สองในปี ค.ศ. 2005 ที่ชาร์ลอตต์ รัฐนอร์ทแคโรไลนา แมนเชสเตอร์ใช้ชื่อปลอมว่า **จอห์น ซอร์น** ระหว่างเดือนมิถุนายน ค.ศ. 2004 ถึงมกราคม ค.ศ. 2005

## ชีวิตในวัยเด็ก
แมนเชสเตอร์เข้าเรียนระดับมัธยมใน แรนโช คอร์โดวา รัฐแคลิฟอร์เนีย ก่อนจะสมัครเข้ากองทัพสหรัฐฯ เขาได้เข้าประจำการใน กองพลทหารอากาศที่ 82 ซึ่งเป็นสถานที่ที่เขาได้เรียนรู้ทักษะการโรยตัว การใช้อาวุธ และทักษะอื่น ๆ ที่เขาใช้ในคดีปล้นของเขาในภายหลัง เขาแต่งงานตอนอายุ 20 ปี แต่หย่าร้างในปี 1999 ระหว่างที่ประจำการที่ สถานีอาวุธกองทัพเรือคอนคอร์ด

## การก่ออาชญากรรม
ตั้งแต่เดือนพฤศจิกายน 1998 แมนเชสเตอร์เริ่มต้นการปล้น โดยเป้าหมายหลักคือร้าน แมคโดนัลด์ ทั่วสหรัฐอเมริกา วิธีการของเขาคือการวางแผนอย่างละเอียดก่อนเจาะหรือเลื่อยหลังคาเข้าไปในร้านเป้าหมายในช่วงเวลากลางคืนหรือรุ่งเช้า จากนั้นเขาจะซ่อนตัวอยู่ในห้องน้ำเพื่อรอพนักงานเข้ามาเริ่มทำงาน เมื่อแมนเชสเตอร์มั่นใจว่ากิจกรรมภายในร้านเริ่มต้นขึ้น เขาจะออกมาจากห้องน้ำพร้อมอาวุธ แล้วปล้นพนักงานก่อนนำตัวพวกเขาไปขังไว้ในช่องแช่แข็ง ขณะปล้นเงินจากแคชเชียร์

ระหว่างปฏิบัติการปล้น แมนเชสเตอร์มักแสดงท่าทีสุภาพและไม่ใช้ความรุนแรงกับผู้เสียหาย โดยเหยื่อบางคนเล่าว่าเขาเคยแนะนำให้ใส่เสื้อโค้ตก่อนเข้าไปในช่องแช่แข็ง

## การจับกุมและการจำคุกครั้งแรก
หลังจากก่อเหตุปล้นเป็นเวลาสองปี แมนเชสเตอร์ถูกเจ้าหน้าที่ตำรวจใน รัฐนอร์ทแคโรไลนา จับกุมเมื่อวันที่ 20 พฤษภาคม 2000 หลังจากปล้นร้าน แมคโดนัลด์ สองแห่งในวันเดียวกัน โดยใช้อาวุธ ปืนไรเฟิลขนาด .22 ในการก่อเหตุ เขาถูกตัดสินจำคุก 45 ปี และถูกย้ายไปยังเรือนจำหลายแห่งในรัฐ นอร์ทแคโรไลนา ก่อนที่จะจบลงที่เรือนจำ สถาบันบราวน์ครีก ใน พอลก์ตัน

### การหลบหนี
ในเรือนจำ สถาบันบราวน์ครีก แมนเชสเตอร์ใช้เวลา 4 ปีสร้างแผนหลบหนี โดยอาศัยงานในโรงงานโลหะของเรือนจำ เขาสร้างแท่นไม้อัดและฉีดสีดำเพื่อพรางตัว จากนั้นเขาใช้แท่นดังกล่าวแอบขึ้นไปกับรถบรรทุกขนสินค้าออกจากเรือนจำในวันที่ 15 มิถุนายน 2004 และเดินทางต่อไปยังเมือง ชาร์ลอตต์ ด้วยการขอโดยสารรถ

## การปล้น ทอย "อาร์" อัสและการจับกุมอีกครั้ง
ที่ชาร์ล็อตต์ แมนเชสเตอร์อาศัยอยู่ในร้านทอยส์ "อาร์" อัส และเคลื่อนไปอาศัยในพื้นที่อื่น ๆ ข้างเคียง รวมถึง Circuit City ในภายหลัง เขาก่อเหตุปล้นที่ทอยส์ "อาร์" อัสในวันที่ 26 ธันวาคม ค.ศ. 2004 ก่อนจะถูกจับกุมอีกครั้งในเดือนมกราคม 2005 ที่บ้านของหญิงที่เขาเดตด้วย

หลังการพิจารณาคดีในเดือนธันวาคม แมนเชสเตอร์ถูกตัดสินจำคุก 40 ปี เขายังพยายามแหกคุกอีกสองครั้งในปี 2009 และ 2017 และมีกำหนดพ้นโทษในวันที่ 4 ธันวาคม 2036

## อ้างอิง

หมวดหมู่:อาชญากร
หมวดหมู่:บุคคลจากแซคราเมนโต
หมวดหมู่:ผู้ต้องขังในนอร์ธแคโรไลนา
หมวดหมู่:ผู้หลบหนี
ท่าเรือรอง

**ท่าเรือรอง** () คือท่าเรือใด ๆ ที่ถือว่าเป็นท่าเรือรองจากท่าเรือหลัก (รวมถึงท่าเรือของจังหวัดซึ่งตรงข้ามกับท่าเรือของเมืองหลวง) อาจจะอยู่ในพื้นที่ห่างใกล้ และมักจะเป็นท่าเรือขนาดเล็ก (โดยเฉพาะ) ที่สร้างขึ้นเพื่อรองรับการดำเนินการเชิงพาณิชย์ของท่าเรือขนาดใหญ่ ท่าเรือทิลเบอรีจากท่าเรือลอนดอนเป็นตัวอย่างที่เห็นได้ชัด ท่าเรือเอวอนมัธสำหรับบริสตอล

## ดูเพิ่ม
* ท่าเรือรองนิวฟันด์แลนด์ ชุมชนชายฝั่งเล็กๆ ในจังหวัดนิวฟันด์แลนด์และลาบราดอร์ของแคนาดา นอกเหนือจากท่าเรือหลักของเซนต์จอห์น

## อ้างอิง

หมวดหมู่:คำศัพท์การเดินเรือ
พื้นที่ทอดสมอ

thumb|right|200px|แผนผังอ่าวซานดิเอโกในช่วงคริสต์ทศวรรษปี 1940 โดยแยกความแตกต่างระหว่างพื้นที่ทอดสมอและพุกผูกเรือ
**พื้นที่ทอดสมอ** () คือสถานที่ในทะเลที่เรือสามารถลดสมอลงได้

พื้นที่ทอดสมอ คือสถานที่ที่ใช้หย่อนสมอลงน้ำและใช้งาน ในขณะที่ท่าจอดเรือโดยทั่วไปจะใช้เชือกผูกเรือหรือสิ่งที่คล้ายกัน สถานที่เหล่านี้มักมีสภาพแวดล้อมที่เหมาะสำหรับการทอดสมออย่างปลอดภัยเพื่อป้องกันสภาพอากาศและอันตรายอื่น ๆ

จุดประสงค์ในการพักเรือไว้กลางทะเลอย่างปลอดภัย อาจเป็นเพื่อรอเข้าสู่ท่าเรือ หรือรับสินค้าหรือผู้โดยสารในกรณีที่ท่าเรือมีสิ่งอำนวยความสะดวกไม่เพียงพอ

แนวชายฝั่งบางแห่งที่ไม่มีท่าเรือ จะมีพื้นที่ทอดสมอที่กว้างขวาง

ในยุคที่มีการเดินเรือขนาดใหญ่ เรือสามารถรอพื้นที่ทอดสมอเพื่อให้ลมเปลี่ยนทิศและเพื่อให้สามารถเดินทางต่อไปได้

พุกผูกเรือขนาดใหญ่ในสถานที่ที่มีเงื่อนไขเหมาะสมสำหรับการจอดเรืออย่างปลอดภัย เป็นงานวิศวกรรมที่ต้องใช้ทักษะทางเทคนิคอย่างมาก

## ดูเพิ่ม
* ที่ทอดสมอ (Roadstead)
* สมอทะเล (การเดินเรือ)

## อ้างอิง

## แหล่งข้อมูลอื่น

หมวดหมู่:โครงสร้างพื้นฐานด้านการขนส่งทางน้ำ
ท่าเรือรับส่ง

**ท่าเรือ** หรือ **ท่าเรือรับส่ง** () คือท่าเทียบเรือสำหรับการรับส่งผู้โดยสารและสินค้า****ในเส้นทางขนส่งทางน้ำ เช่น เรือข้ามฟาก เรือกลไฟ หรือเรือขนส่งสินค้า

ตัวอย่างที่โดดเด่นคือ ท่าเรือสาธารณะ  อันเก่าแก่บนฝั่งเหนือของแม่น้ำโอไฮโอในเมืองซินซินแนติ รัฐโอไฮโอ สหรัฐอเมริกา ในยุคของการขนส่งทางเรือกลไฟ ท่าเรือสาธารณะมักจะคับคั่งไปด้วยเรือแม่น้ำ โดยมีเรือเข้าและออกประมาณ 5,000 ลำต่อฤดูกาล

## ดูเพิ่ม
* อาคารผู้โดยสารทางทะเล

## อ้างอิง

หมวดหมู่:ท่าเรือ
หมวดหมู่:ท้องถิ่น (ทางภูมิศาสตร์)
มัสยิดอิบรอฮีม อัลอิบรอฮีม

**มัสยิดอิบรอฮีม อัลอิบรอฮีม** (; ) มีอีกชื่อว่า **มัสยิดสมเด็จพระราชาธิบดีฟะฮัด บิน อับดุลอะซีซ อาล ซะอูด** หรือ **มัสยิดผู้อารักขามัสยิดศักดิ์สิทธิ์ทั้งสอง** เป็นมัสยิดบริเวณยูโรปาพอยต์ในยิบรอลตาร์ คาบสมุทรที่เชื่อมสเปนตอนใต้ ซึ่งเป็นดินแดนโพ้นทะเลของบริเตน มัสยิดหันทางใต้ไปยังช่องแคบยิบรอลตาร์และประเทศโมร็อกโกหลายกิโลเมตร

## ภาพรวม
มัสยิดนี้เป็นของขวัญจากพระเจ้าฟะฮัดแห่งซาอุดีอาระเบียและใช้เวลาสร้าง 2 ปีด้วยต้นทุนประมาณ 5 ล้านปอนด์สเตอร์ลิง มัสยิดนี้เปิดให้บริการอย่างเป็นทางการในวันที่ 8 สิงหาคม ค.ศ. 1997 มัสยิดนี้เป็นมัสยิดที่อยู่ทางใต้สุดของยุโรปภาคพื้นทวีป และกล่าวกันว่าเป็นหนึ่งในมัสยิดที่ใหญ่ที่สุดที่สร้างในประเทศที่ไม่ใช่โลกมุสลิม

มัสยิดอิบรอฮีม อัลอิบรอฮีม มีอีกชื่อว่า มัสยิดสมเด็จพระราชาธิบดีฟะฮัด บิน อับดุลอะซีซ อาล ซะอูด เป็นหนึ่งในสถานที่ที่มักมีผู้เข้าชมมากที่สุดในยิบรอลตาร์ ชั้นแรกมีห้องเรียน 6 ห้อง หอประชุม ห้องสมุด ครัว ห้องน้ำ ที่พักคนดูแล ห้องเก็บศพ สำนักงานเพื่อการบริหาร และบ้านของอิหม่าม 

หอละหมาดหลักตั้งอยู่ที่ชั้นสองของตัวอาคาร เมื่อเข้าไปในบริเวณละหมาดจะเห็นโคมระย้าทองเหลืองแท้ 9 ดวงบนเพดาน โคมระย้าหนึ่งอันห้อยลงมาจากโดมขนาดใหญ่ที่อยู่สูงมาก ผนังเป็นหินอ่อนนำเข้าทอดยาวไปทั่วทั้งมัสยิด หอละหมาดหญิงตั้งอยู่ชั้นล่างร่วมกับสถานเลี้ยงเด็กที่มองเห็นห้องละหมาดหลัก มุสลิมที่อาศัยอยู่ในยิบรอลตาร์ใช้งานมัสยิดอิบรอฮีม อัลอิบรอฮีมในชีวิตประจำวัน และเปิดให้ประชาชนทั่วไปเข้าชม

## พื้นที่
พื้นที่มัสยิดยังมีโรงเรียน ห้องสมุด และห้องบรรยาย โดยเป็นมัสยิดแห่งเดียวที่สร้างขึ้นเพื่อจุดประสงค์นี้ในยิบรอลตาร์ ซึ่งเป็นดินแดนที่มีประชากรมุสลิมมากกว่า 1,000 คน หรือประมาณร้อยละ 4 ของประชากรยิบรอลตาร์ทั้งหมดตามสำมะโนยิบรอลตาร์ ค.ศ. 2001

## อ้างอิง

## แหล่งข้อมูลอื่น
พรหมวิทยา

***พรหมวิทยา*** () เป็นสาขาความรู้ทางคัมภีร์ฮินดูที่ได้มาโดยหลักการศึกษาอุปนิษัท พรหมสูตร และภควัทคีตา

ใน*[[ปุราณะ]]* เนื้อหานี้แบ่งออกเป็น 2 สาขา สาขาแรกเกี่ยวกับมนตร์พระเวทและมีชื่อเรียกว่าปรวิทยาหรือ 'ความรู้ก่อนหน้า' และสาขาหลังเกี่ยวกับการศึกษาอุปนิษัท และมีชื่อเรียกว่า *อัปรวิทยา* หรือ 'ความรู้หลัง' ทั้ง *ปร-*และ*อัปรวิทยา*ประกอบขึ้นเป็น *พรหมวิทยา* *[[มุนทกอุปนิษัท]]*ระบุว่า "*Brahma*-*vidya sarva*-*vidya pratistha*" หมายความว่า "ความรู้ของพรหมันคือรากฐานของความรู้ทั้งหมด"

## ศัพทมูลวิทยา
คำว่า *พรหมวิทยา* เป็นคำประสมระหว่างศัพท์สันสกฤตสองคำ คือ *[[พรหมัน]]* กับ *[[วิทยา (ปรัชญา)|วิทยา]]*

พรหมันคือความเป็นจริงสูงสุดในศาสนาฮินดู ส่วน *วิทยา* หมายถึง "ความรู้" และได้มาจากรากศัพท์ภาษาสันสกฤต -*วิท*- ("รู้") ที่ปรากฏในคำว่าเวท

## ตำนาน

## อ้างอิง
ริงเงอร์ฮัต

right|thumb|สำนักงานใหญ่ของริงเงอร์ฮัต
**บริษัทริงเงอร์ฮัตจำกัด** (株式会社リンガーハット, RINGER HUT CO.,LTD.) เป็นบริษัทญี่ปุ่นที่ทำอุตสาหกรรมร้านอาหาร ดำเนินธุรกิจร้านอาหารในเครือ ได้แก่ ร้านจัมปงและซาราอุดง "ริงเงอร์ฮัต" (リンガーハット) และร้านทงกัตสึ "ฮามากัตสึ" (濵かつ) สำนักงานใหญ่ในโตเกียวตั้งอยู่ที่ย่านโอซากิ เขตชินางาวะ ส่วนร้านหลักตั้งอยู่ที่เมืองนางาซากิ จังหวัดนางาซากิ

## ความเป็นมา

ร้านริงเกอร์ฮัทแห่งแรกเปิดในเมืองนางาซากิเมื่อวันที่ 13 สิงหาคม 1977 โดยเริ่มแรกใช้ชื่อว่า "นางาซากิจัมเม็ง" (長崎ちゃんめん)

ไฟล์:Ringerhut_Nagasaki_Shukumachi_20220929.jpg|link=ไฟล์:Ringerhut_Nagasaki_Shukumachi_20220929.jpg|alt=リンガーハット1号店（長崎市宿町）| ร้านริงเงอร์ฮัตแห่งแรกที่เมืองนางาซากิ
ไฟล์:Hamakatsu_Kajiyamachi_20230728.jpg|link=ไฟล์:Hamakatsu_Kajiyamachi_20230728.jpg|alt=とんかつ浜勝の1号店だった濱かつ本店（長崎市鍛冶屋町）| ร้านทงกัตสึ ฮามากัตสึสาขาแรกในเมืองนางาซากิ
ไฟล์:Ringer_Hut_20121007.JPG|link=ไฟล์:Ringer_Hut_20121007.JPG|alt=同じ敷地内にリンガーハット・浜勝が立地している場合もある| ริงเงอร์ฮัตและฮามากัตสึบางทีก็ตั้งอยู่ด้วยกัน


## ที่มาของชื่อร้าน
ชื่อร้านมีที่มาจากนามสกุลของ **เฟรเดอริก ริงเงอร์** (Frederick Ringer) นักธุรกิจชาวอังกฤษที่ทำงานอยู่ในนางาซากิตั้งแต่ ปลายยุคเอโดะจนถึงต้นยุคเมจิ โดยคำว่า hut หมายถึงกระท่อม

## สาขาต่างประเทศ

เมื่อวันที่ 16 เมษายน 2010 ร้านริงเงอร์ฮัตได้เปิดสาขาแรกในประเทศไทยที่ศูนย์การค้าเควิลเลจ และในวันที่ 28 มีนาคม 2012 ได้เปิดสาขาที่สถานีรถไฟไทเปในเมืองไทเปของไต้หวัน

## อ้างอิง

หมวดหมู่:บริษัทที่ก่อตั้งในปี พ.ศ. 2513
หมวดหมู่:ภัตตาคารในประเทศญี่ปุ่น
หมวดหมู่:ภัตตาคารอาหารญี่ปุ่น
หมวดหมู่:นางาซากิ
พระนางตริภุวนเทวี

**ตริภุวนเทวี** [ตริ-พุ-วะ-นะ] หรือ **ตริภุวนมหาเทวี** (ปลายคริสต์ศตวรรษที่ 9 – ต้นคริสต์ศตวรรษที่ 10) เป็นสมเด็จพระราชินีนาถแห่งจามปา และเป็นพระอัครมเหสีในพระเจ้าชยสิงหวรรมันที่ 1 (ครองราชย์ ค.ศ. 897–904)

จากหลักฐานทางประวัติศาสตร์บันทึกไว้ว่า ตริภุวนเทวีประสูติการในตระกูลขุนนางชาวพุทธที่ยิ่งใหญ่ในจังหวัดกว๋างจิ เป็นธิดาของนเรนทราธิปติ หรือราชทวาระ อัครเสนาบดีผู้มีความสามารถ ได้ถวายการรับใช้กษัตริย์จามมาแล้วถึงสี่รัชกาล ทำให้คนในวงศ์ตระกูลรับคำสรรเสริญอย่างสูง

ใน ค.ศ. 917 ตริภุวนเทวีทรงสร้างวัดอินทรกานเตศวระ หรือวัดศิวะ ในเมืองห่าจุง จังหวัดกว๋างจิ

## อ้างอิง
### เชิงอรรถ

### บรรณานุกรม

*  
*

หมวดหมู่:พระมหากษัตริย์จามปา
หมวดหมู่:ราชินีแห่งจามปา
หมวดหมู่:บุคคลจากจังหวัดกว๋างจิ
หมวดหมู่:พุทธศาสนิกชนชาวเวียดนาม
หมวดหมู่:ชาวเวียดนามที่นับถือศาสนาฮินดู
มัสยิดทืร์กเมนบาชือรูฮือ

**มัสยิดทืร์กเมนบาชือรูฮือ** () หรือ **มัสยิดกึปจัก** () เป็นมัสยิดในกึปจัก ประเทศเติร์กเมนิสถาน และเป็นที่ฝังศพของซาปาร์มือรัต นือยาซอว์ ผู้นำเติร์กเมนิสถานใน ค.ศ. 1985 ถึง 2006 มัสยิดนี้ตั้งอยู่ทางตะวันตกของอาชกาบัต เมืองหลวงของประเทศ ประมาณ  บนทางหลวงเอ็ม37

## ภาพรวม
มัสยิดนี้สร้างขึ้นโดย Bouygues บริษัทสัญชาติฝรั่งเศส ที่บ้านเกิดของประธานาธิบดีของซาปาร์มือรัต นือยาซอว์ โดยเปิดให้บริการในวันที่ 22 ตุลาคม ค.ศ. 2004 และนือยาซอว์สร้างสุสานเตรียมการไว้ สองปีต่อว่า เขาเสียชีวิตและได้รับการฝังไว้ในสุสานเมื่อวันที่ 24 ธันวาคม ค.ศ. 2006

มัสยิดแห่งนี้เป็นศูนย์กลางของความขัดแย้งเนื่องจากมีการสร้างหนังสือจากทั้งอัลกุรอานและรูฮ์นามา (หนังสือแห่งจิตวิญญาณ) ซึ่งเป็น 'คู่มือชีวิตทางจิตวิญญาณเทียม' ของนือยาซอว์ไว้บนกำแพง มุสลิมจำนวนมากไม่พอใจที่รูฮ์นามาได้รับการจัดให้เทียบเท่ากับอัลกุรอาน แม้ว่ามัสยิดแห่งนี้จุคนได้ 10,000 คน แต่กลับว่างเปล่าบ่อยครั้ง เนื่องจากผู้ไปมัสยิดที่เคร่งศาสนามองว่าจารึกรูฮ์นามาเป็นสิ่งที่ดูหมิ่นศาสนา

## สร้างใหม่
การปรับปรุงมัสยิดครั้งใหญ่ที่สามารถรองรับได้ 10,000 คนเริ่มดำเนินการใน ค.ศ. 2024 และเปิดให้บริการหลังการบูรณะใหม่ในเดือนกันยายน ค.ศ. 2024

## ดูเพิ่ม
*มัสยิดแอร์ทูรุลกาซี
*มัสยิดกูร์บันกูลือฮาจือ

## หมายเหตุ

## อ้างอิง
งานเย็บปักถักร้อย

thumb| นักษีคันธาแบบดั้งเดิมของบังคลาเทศ
**งานเย็บปักถักร้อย** () เป็นศิลปะการตกแต่งผ้าหรือวัสดุอื่น ๆ โดยใช้เข็มเย็บกับด้าย และจักรเย็บผ้างานปักอาจผสมผสานวัสดุอื่น ๆ เช่น ไข่มุก ลูกปัด ขนนก และเลื่อม ด้วย ในปัจจุบันงานเย็บปักถักร้อยมักพบเห็นบนเสื้อผ้า หมวก ผ้าห่ม และกระเป๋าถือ มีให้เลือกใช้ด้ายและสีเส้นด้ายที่หลากหลาย มักใช้ในการตกแต่งของขวัญหรือเสื้อผ้าให้มีเอกลักษณ์เฉพาะตัว

เทคนิคพื้นฐานหรือการเย็บแบบต่าง ๆ ของงานเย็บปักถักร้อยในยุคแรก ๆ ได้แก่ การเย็บแบบโซ่ การเย็บรังดุมหรือการเย็บห่ม การเย็บเดินเส้น การเย็บซาติน และการเย็บแบบครอสติช การเย็บดังกล่าวยังคงเป็นเทคนิคพื้นฐานของการเย็บปักถักร้อยด้วยมือจนถึงทุกวันนี้

## อ้างอิง

หมวดหมู่:ศิลปะตกแต่ง
หมวดหมู่:งานเย็บปักถักร้อย
มัสยิดอัลฮากิม

**มัสยิดอัลฮากิม** () มีอีกชื่อว่า **อัลอันวัร** () เป็นมัสยิดเชิงประวัติศาสตร์ในไคโร ประเทศอียิปต์ ตั้งชื่อตามอัลฮากิม บิอัมริลลาฮ์ (ค.ศ. 985–1021) เคาะลีฟะฮ์องค์ที่ 6 แห่งรัฐเคาะลีฟะฮ์ฟาฏิมียะฮ์และอิมามอิสมาอีลียะฮ์คนที่ 16 การก่อสร้างมัสยิดในตอนแรกเริ่มต้นโดยเคาะลีฟะฮ์อัลอะซีซ พระราชโอรสในอัลมุอิซซ์และพระราชบิดาในอัลฮากิมเมื่อ ค.ศ. 990 และแล้วเสร็จโดยอัลฮากิมใน ค.ศ. 1013 จึงเป็นที่มาของชื่อมัสยิด
 
มัสยิดนี้ตั้งอยู่ในย่านกอฮิเราะฮ์อัลมุอิซซ์ทางฝั่งตะวันออกของถนนอัลมุอิซซ์ และอยู่ทางตอนใต้ของบาบุลฟุตูห์ (ประตูเมืองทางเหนือ) หลังก่อสร้างหลายศตวรรษ มัสยิดมักถูกละเลยและเปลี่ยนไปใช้ในจุดประสงค์อื่น จนในที่สุดก็พังทลายลงมา ใน ค.ศ. 1980 กลุ่มดาวูดีโบห์ราทำการบูรณะและก่อสร้างมัสยิดครั้งใหญ่ใหม่จนแล้วเสร็จ และเปิดใช้งานอีกครั้ง
 
## อ้างอิง

 
## ข้อมูล
* Syedna Mufaddal Saifuddin, *Shukr Niʿam Aṣhāb al-Barakāt*. Aljamea-tus-Saifiyah Publications, Mumbai, India, 2017
* Aljamea-tus-Saifiyah, *Al-Jāmiʿ al-Anwar: The Luminous Masjid*. Middlesex, UK, 2016
* Aliasger Madraswala, *The Iḥyāʾ of al-Jāmiʿ al-Anwar: Religious Values in the Restoration of Sacred Islamic Monuments*. PhD dissertation at Oxford Brookes University, Oxford, UK, 2020
เข็มเย็บ

thumb| เข็มเย็บผ้า
**เข็มเย็บ** () คือเข็มที่ใช้สำหรับการเย็บด้วยมือ มีลักษณะยาวเรียว มีปลายแหลมที่ปลายด้านหนึ่งและมีรูอีกด้านหนึ่ง เพื่อใส่ด้ายเย็บผ้าเข้าไป เข็มในยุคแรก ๆ ทำจากกระดูกหรือไม้ ส่วนเข็มสมัยใหม่ผลิตจากลวด เหล็กกล้าคาร์บอนความหนาแน่นสูงและชุบนิกเกิลหรือทองคำ 18K เพื่อความทนทานต่อการกัดกร่อน เข็มในงานเย็บปักถักร้อยคุณภาพสูงจะมีการชุบด้วยโลหะผสมแพลทินัม อัตราส่วนสองในสามและโลหะผสมไททาเนียม อัตราส่วนหนึ่งในสาม โดยทั่วไป เข็มเย็บจะเก็บไว้ในสมุดใส่เข็มหรือกล่องใส่เข็ม ซึ่งก็เป็นของประดับตกแต่ง 

## อ้างอิง

หมวดหมู่:เครื่องมืองานเย็บปักถักร้อย
หมวดหมู่:อุปกรณ์ตัดเย็บ
ชอล์ก

**ชอล์ก** () เป็นหินคาร์บอเนต หินตะกอน ที่มีรูพรุน และมีสีขาวอ่อน เป็นหินปูนชนิดหนึ่งที่มีส่วนประกอบเป็นแร่แคลไซต์ และเกิดขึ้นครั้งแรกใต้ท้องทะเลลึกจากการอัดตัวของแพลงก์ตอนขนาดเล็กที่ตกตะกอนอยู่ใต้ก้นทะเล ชอล์กพบได้ทั่วไปในยุโรปตะวันตก เนื่องจากมีตะกอนทับถมอยู่ในบางส่วนของฝรั่งเศส และมักพบเห็นหน้าผาสูงชันตรงจุดที่ไปบรรจบกับทะเล เช่น หน้าผาโดเวอร์บนชายฝั่งเคนต์ บริเวณช่องแคบอังกฤษ

มีการขุดชอล์กเพื่อใช้ในอุตสาหกรรม เช่น ปูนขาว อิฐ และสีโป๊สำหหรับก่อสร้าง และในทางเกษตรกรรม ใช้ชอล์กเพื่อใช้ปรับปรุงค่าพีเอชในดินที่มีความเป็นกรด สูง นอกจากนี้ยังใช้เป็น "ชอล์กกระดานดำ" สำหรับการเขียนและวาดภาพบนพื้นผิวประเภทต่าง ๆ แม้ว่าผลิตภัณฑ์เหล่านี้สามารถผลิตได้จากแร่คาร์บอเนตชนิดอื่น ๆ หรือยิปซัมก็ตาม
หมวดหมู่:อุปกรณ์ตัดเย็บ
หมวดหมู่:ชอล์ก
เกลาด์

**เกลาด์ กียัมเบ** (, ; เกิด 16 กันยายน ค.ศ. 2003) หรือชื่อในวงการ **เกลาด์** เป็นนักร้องและนักแต่งเพลงชาวดัตช์เชื้อสายคองโก เขาจะเป็นตัวแทนของเนเธอร์แลนด์ในการประกวดเพลงยูโรวิชันปี 2025 ด้วยเพลง "แซลาวี" ตลอดอาชีพการงานของเขา กียัมเบมีซิงเกิลอันดับหนึ่งและติดอันดับชาร์ตห้ารายการในดัตช์ซิงเกิลส์ชาร์ต ในปี 2024 อัลบั้มเปิดตัวของเขา *ปาร์เลฟร็องแซ* ขึ้นถึงอันดับหกในดัตช์อัลบัมส์ชาร์ต

## การเป็นศิลปิน
ในปี 2019 กียัมเบได้เข้าร่วมในฤดูกาลที่ 8 ของเดอะวอยซ์ คิดส์ ซึ่งเขาถูกคัดออกในเวทีการต่อสู้ หนึ่งปีต่อมา เขาชนะการแข่งขันรายการ *อาร์ยูเน็กซต์?* และได้เซ็นสัญญากับค่ายเพลง *Cloud 9 Music* กียัมเบปล่อยซิงเกิลแรกของเขา "ลาดาดา (มงแดร์นีเยโม)" ในปี 2022 ซึ่งก็ขึ้นถึงอันดับสูงสุดในชาร์ตดัตช์ท็อป 40 เพลงนี้ทำให้เขาได้รับรางวัลมากมาย เช่น รางวัลทรีเอฟเอ็ม สาขานักร้องหน้าใหม่ยอดเยี่ยม หรือรางวัลศิลปินแห่งปีจากคิวมิวสิก 

เมื่อวันที่ 19 ธันวาคม ค.ศ. 2024 อาโฟรโทรส สถานีโทรทัศน์แห่งชาติของเนเธอร์แลนด์ ได้ประกาศว่ากียัมเบจะเป็นตัวแทนของประเทศในการประกวดเพลงยูโรวิชันปี 2025

## ชีวิตส่วนตัว
กียัมเบเกิดในสาธารณรัฐประชาธิปไตยคองโก แม่ของเขาได้พาเขาและพี่น้องของเขาอพยพไปเนเธอร์แลนด์เมื่อเขาอายุได้เก้าขวบ โดยอาศัยอยู่ที่ศูนย์พักพิงชั่วคราวในอาลค์มาร์ ต่อมาครอบครัวของเขาย้ายไปที่เอนฮุยเซน ซึ่งเขาจบการศึกษาระดับ Hoger algemeen voortgezet onderwijs (HAVO) ต่อมาเขาเรียนการจัดการโรงแรม แต่เลิกเรียนไป

## ผลงานเพลง
### สตูดิโออัลบั้ม

### แผ่นเสียงอัลบัมสั้น

### ซิงเกิล

### ผลงานอื่นๆ

## หมายเหตุ

## อ้างอิง

หมวดหมู่:นักร้องดัตช์
หมวดหมู่:นักร้องคองโก
หมวดหมู่:บุคคลที่เกิดในปี พ.ศ. 2546
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดเพลงยูโรวิชันปี 2025
โซโร (ซีรีส์อนิเมะ)

***โซโร*** (, เฮปเบิร์น: *Kaiketsu Zoro*, การแปลตามตัวอักษร "โซโรผู้พิเศษ") เป็นอนิเมะญี่ปุ่น ซึ่งอิงจากตัวละครตะวันตกที่ชื่อโซโร ซีรีส์นี้ออกอากาศครั้งแรกที่ประเทศอิตาลีใน ค.ศ. 1994 ก่อนจะออกอากาศที่ประเทศญี่ปุ่นในสองปีต่อมา แม้ว่าจะมีบางตอนที่ถูกข้ามไปก็ตาม (จากเดิมทั้งหมด 52 ตอน มีการออกอากาศที่ประเทศญี่ปุ่นเพียง 46 ตอน)

## โครงเรื่อง
ดิเอโก เบกา ลูกหลานเจ้าของที่ดินท้องถิ่นวัย 18 ปี กลับมาจากการเรียนที่ประเทศสเปน และพบว่าบ้านเกิดของเขาตกอยู่ภายใต้การปกครองแบบเผด็จการของผู้บัญชาการเรย์มอนด์และร้อยโทกาเบรียล ดิเอโกโกรธเคืองกับการกดขี่ จึงตัดสินใจต่อสู้กับจอมเผด็จการ เขาปลอมตัวโดยใช้ชื่อโซโร นักดาบสวมหน้ากาก และช่วยเหลือผู้ที่อ่อนแอกว่าโดยขี่ม้าชื่อบิเอนโตออกไป

ในชีวิตประจำวันของเขา ดิเอโกแสร้งเป็นหนุ่มที่ซุ่มซ่ามและขี้ขลาดที่มักวิ่งหนีเมื่อต้องเผชิญกับสถานการณ์อันตราย ทว่าไม่กี่วินาทีต่อมาก็ปรากฏตัวในฐานะโซโร ในฐานะวีรบุรุษท้องถิ่น เขาเป็นที่รู้จักในการลงโทษศัตรูของเขาโดยการฟันเครื่องหมายรูปตัวแซด (Z) ลงบนตัวพวกมันด้วยปลายดาบ ทั้งนี้ ดิเอโกมักมาพร้อมกับเบอร์นาร์ด ซึ่งเป็นลูกน้องของเขาที่สวมชุดคล้ายกันและมีฉายาว่า "โซโรน้อย"

ส่วนโลลิตา พริโดซ์ เพื่อนสมัยเด็กและคนรักของดิเอโก เชื่อว่าประเทศสเปนได้เปลี่ยนแปลงเขาไป เธอจึงดุเขาไม่หยุดหย่อนสำหรับพฤติกรรมโง่ ๆ ของเขา ทั้งนี้ โลลิตาเป็นหญิงสาวอารมณ์ดีที่ต้องการต่อสู้กับความชั่วร้ายและปกป้องผู้คนโดยการช่วยเหลือโซโรจากเบื้องหลัง ที่ต่อมาเธอเริ่มมีความรู้สึกต่อโซโร แม้ว่าเธอจะไม่รู้ตัวตนที่แท้จริงของเขาก็ตาม

## อ้างอิง

## แหล่งข้อมูลอื่น
* Official anime website  of Production Reed 
* Official anime website  of Production Reed 
* https://web.archive.org/web/20050306154901/http://www.mondotv.it/EN_Mondo/Mondo_EN/TVSeriesEN_Source/Zorro/Zorro1.html on MONDO TV
* 
* 

หมวดหมู่:การ์ตูนญี่ปุ่นแนวโลดโผน
หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นแนวอิงประวัติศาสตร์
หมวดหมู่:รายการโทรทัศน์ของเอ็นเอชเค
หมวดหมู่:ซูเปอร์ฮีโรในอนิเมะและมังงะ
วัดมารวิชัย (จังหวัดพระนครศรีอยุธยา)

**วัดมารวิชัย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองขนมจีน ในตำบลบางนมโค อำเภอเสนา จังหวัดพระนครศรีอยุธยา มีเนื้อที่ 21 ไร่ 65 ตารางวา

วัดมารวิชัย เดิมมีนามว่า **วัดผจญมาร** ตั้งวัดเมื่อ พ.ศ. 2379 ได้รับพระราชทานวิสุงคามสีมาเมื่อ พ.ศ. 2445

สันนิษฐานว่าเป็นวัดตั้งแต่สมัยกรุงศรีอยุธยาโดยพบว่าหลังอุโบสถด้านเหนือมีเนินดินที่ชาวบ้านขุดพบซากกำแพงเก่าที่สร้างด้วยอิฐมอญขนาดใหญ่ สันนิษฐานว่า ถูกพม่าเผาทำลายแล้วทับถมกันจนกลายเป็นโคก ซึ่งต่อมาชาวบ้านเรียกโคกนี้ว่า *โคกวิหาร*น่าจะเป็นวัดที่ถูกทหารพม่าเผาทำลายไปในช่วงเสียกรุง แต่พระประธานในอุโบสถ พระพุทธวิชิตมาร รอดพ้นจากการเผาทำลายมาได้ ต่อมาในสมัยของหลวงพ่อมี ซึ่งเป็นเจ้าอาวาสรูปที่ 11 ของวัดมารวิชัย เห็นว่าชื่อวัดผจญมารไม่เป็นมงคล จึงเปลี่ยนมาเป็น "วัดมารวิชัย" หลวงพ่อมีได้ปกครองวัดและพัฒนาวัดรวมถึงชุมชนละแวกวัดอย่างต่อเนื่อง ท่านได้จัดตั้งและสนับสนุนโรงเรียนประชาบาลวัดมารวิชัยและโรงเรียนเด็กเล็กวัดมารวิชัย

## รายนามเจ้าอาวาส
* หลวงตามืด พ.ศ. 2379–2395 (มรณภาพ)
* หลวงพ่อสุวรรณ พ.ศ. 2395–2437 (มรณภาพ)
* พระอาจารย์พัน พ.ศ. 2437–2440 (ลาสิกขา)
* พระอาจารย์ไผ่ พ.ศ. 2440–2444 (ลาสิกขา)
* พระอาจารย์หลง พ.ศ. 2444–2446 (ลาสิกขา)
* พระอาจารย์ทอง พ.ศ. 2446–2449 (ลาสิกขา)
* พระอาจารย์เทียน พ.ศ. 2449–2451 (ลาสิกขา)
* พระอาจารย์เทศน์ พ.ศ. 2451–2459 (ลาสิกขา)
* พระอาจารย์เผื่อน พ.ศ. 2459–2471 (ลาสิกขา)
* หลวงพ่อคล้าย พ.ศ. 2471–2481 (ลาสิกขา)
* หลวงพ่อมี พ.ศ. 2481–2542 (มรณภาพ)
* พระครูสังฆรักษ์ชุมพล พ.ศ. 2542–ปัจจุบัน

## อ้างอิง

มารวิชัย
วัดกระทุ่ม (จังหวัดฉะเชิงเทรา)

**วัดกระทุ่ม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามจันทร์ อำเภอบ้านโพธิ์ จังหวัดฉะเชิงเทรา ที่ดินตั้งวัดมีจำนวน 14 ไร่ 1 งาน 95 ตารางวา

วัดกระทุ่มตั้งวัดเมื่อ พ.ศ. 2420 เดิมชื่อ **วัดมหันตสหัสรัชฎาราม** มีเรื่องเล่าว่า มีพระธุดงค์จาริกมาปักกลดบริเวณนี้ ชาวบ้านเลื่อมใสศรัทธาจึงได้พร้อมใจกันสร้างวัดขึ้น โดยมีนายโต นายทอง และนายเงิน ร่วมกันบริจาคที่ดินในครั้งแรก และต่อมามีผู้บริจาคที่ดินเพิ่มขึ้น ได้รับพระราชทานวิสุงคามสีมาเมื่อ พ.ศ. 2500 ได้รับพระราชทานวิสุงคามสีมาครั้งหลังเมื่อวันที่ 17 เมษายน พ.ศ. 2538

อาคารเสนาสนะประกอบด้วยอุโบสถ สร้างเมื่อ พ.ศ. 2540 เป็นอาคารคอนกรีตเสริมเหล็ก กุฏิสงฆ์ จำนวน 1 หลัง เป็นอาคารตึก ศาลาการเปรียญสร้างเมื่อ พ.ศ. 2533 ศาลาเอนกประสงค์ สร้างเมื่อ พ.ศ. 2528 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก และมีมณฑปและหอระฆัง ปูชนียวัตถุ ได้แก่ พระประธานปางมารวิชัยประจำอุโบสถ ขนาดหน้าตักกว้าง 69 นิ้ว สูง 96 นิ้ว เป็นพระพุทธรูปเก่าแก่ซึ่งมีมาตั้งแต่เริ่มตั้งวัด

## อ้างอิง

กระทุ่ม
ฌีแซล เปลีโก

**ฌีแซล เปลีโก** (, ; เกิดวันที่ 7 ธันวาคม พ.ศ. 2495) เป็นหญิงชาวฝรั่งเศสที่ตกเป็นผู้เสียหายในคดีข่มขืนกระทำชำเราในมาซ็อง ระหว่าง พ.ศ. 2554–2563 ดอมีนิก เปลีโก ซึ่งเป็นสามีของเธอในขณะนั้น ได้วางยาและข่มขืนกระทำชำเราเธอ รวมถึงเชิญชายอย่างน้อย 83 คน ซึ่งส่วนใหญ่ติดต่อผ่านเว็บไซต์ฝรั่งเศสแห่งหนึ่งที่ไม่มีการควบคุม ให้มาข่มขืนกระทำชำเราเธอระหว่างที่เธอหมดสติ ฌีแซลเพิ่งจะมาทราบว่าตัวเองถูกล่วงละเมิดใน พ.ศ. 2563 หลังจากที่ดอมีนิกถูกจับกุมจากการแอบถ่ายใต้กระโปรงผู้หญิงในซูเปอร์มาร์เก็ตแห่งหนึ่ง และตำรวจพบภาพถ่ายและวิดีโอของฌีแซลขณะถูกข่มขืนกระทำชำเราในคอมพิวเตอร์ของเขา

เมื่อดอมีนิกและชายอีก 50 คนถูกดำเนินคดีข้อหาข่มขืนกระทำชำเราในลักษณะที่เป็นเหตุฉกรรจ์ พยายามข่มขืนกระทำชำเรา และประทุษร้ายทางเพศที่ศาลอาญาจังหวัดโวกลูซใน พ.ศ. 2567 ฌีแซลได้สละสิทธิ์ในการปกปิดตัวตนและการพิจารณาคดีลับ การพิจารณาคดีนี้ดึงดูดความสนใจจากสื่อทั่วโลก และความมุ่งมั่นของฌีแซลที่จะเป็นปากเสียงแทนผู้เสียหายทุกคนจากการประทุษร้ายทางเพศทำให้เธอได้รับการสนับสนุนและการชื่นชมอย่างกว้างขวาง เธอกลายเป็นสัญลักษณ์ของคตินิยมสิทธิสตรีและได้รับการรวมอยู่ในรายชื่อผู้หญิง 100 คนแห่งปีของบีบีซี และรายชื่อผู้หญิงทรงอิทธิพลที่สุด 25 คนแห่งปีของ *[[Financial Times|ไฟแนนเชียลไทมส์]]*

ในเดือนธันวาคม พ.ศ. 2567 จำเลย 50 คนจาก 51 คน ซึ่งรวมถึงดอมีนิก อดีตสามีของฌีแซล ถูกตัดสินว่ามีความผิดฐานข่มขืนกระทำชำเรา พยายามข่มขืนกระทำชำเรา และประทุษร้ายทางเพศต่อฌีแซล ส่วนจำเลยคนที่ 51 ซึ่งไม่ได้ถูกตั้งข้อหาข่มขืนกระทำชำเราฌีแซล ถูกตัดสินว่ามีความผิดฐานข่มขืนกระทำชำเราภรรยาของตน ดอมีนิกได้รับโทษจำคุกสูงสุด 20 ปี ในขณะที่จำเลยคนอื่น ๆ ที่ถูกพิพากษาลงโทษนั้นได้รับโทษจำคุกระหว่าง 3 ปีถึง 15 ปี

หมวดหมู่:บุคคลที่เกิดในปี พ.ศ. 2495
หมวดหมู่:บุคคลที่ยังมีชีวิตอยู่
หมวดหมู่:บุคคลจากอาวีญง
หมวดหมู่:บุคคลจากฟิลลิงเงิน-ชเว็นนิงเงิน
หมวดหมู่:บุคคลจากเอแล็กทรีซีเตเดอฟร็องส์
หมวดหมู่:การข่มขืนกระทำชำเราในประเทศฝรั่งเศส
วัดเมืองใหม่ (จังหวัดฉะเชิงเทรา)

**วัดเมืองใหม่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองใหม่ อำเภอราชสาส์น จังหวัดฉะเชิงเทรา

วัดนี้แต่เดิมเป็นที่ราบลุ่มของนายสงี่ กันหา ต่อมาได้บริจาคให้เป็นที่ตั้งสำนักสงฆ์ โดยมีนายบุญโถม แก่นจันทร์ เป็นผู้ดำเนินการในการจัดตั้งใน พ.ศ. 2519 ใช้ชื่อตามความเห็นของชาวบ้านว่า **สำนักสงฆ์ทุ่งรวงทอง** ต่อมาตั้งเป็นวัดในนาม "วัดเมืองใหม่" เมื่อวันที่ 23 พฤศจิกายน พ.ศ. 2525 ได้รับพระราชทานวิสุงคามสีมาเมื่อ 29 พฤศจิกายน พ.ศ. 2540 เจ้าอาวาสรูปปัจจุบันชื่อ พระครูวีรกิจโสภิต สิ่งปลูกสร้างภายในวัด เช่น ศาลาการเปรียญ และหอสวดมนต์ ที่อดีตเจ้าอาวาส พระครูวีรกิจโสภิต ซึ่งเป็นพระครูชั้นเอกได้ก่อสร้างไว้

เมื่อ พ.ศ. 2559 วัดมีต้นตะเคียนทองยักษ์ อายุหลายพันปี ที่ทางวัดเพิ่งขุดพบ และนำขึ้นมาจากใต้พื้นดินบริเวณกลางท้องนา

## อ้างอิง

เมืองใหม่
พูกักซัน

**พูกักซัน** () เป็นภูเขาทางตอนเหนือของกรุงโซล ประเทศเกาหลีใต้ ภูเขาลูกนี้มองเห็นพระราชวังคย็องบกและทำเนียบประธานาธิบดีได้อย่างชัดเจน พูกักซัน รวมทั้งอินวังซัน นักซัน และนัมซัน ล้อมรอบแอ่งโซล เป็นภูเขาชั้นหินแกรนิต สูงประมาณ 

ในอดีตภูเขานี้เคยมีชื่อเรียกอื่น ๆ มากมาย รวมถึง **แพกักซัน** ()

## อ้างอิง

หมวดหมู่:ภูเขาในประเทศเกาหลีใต้
การเลือกตั้งนายกองค์การบริหารส่วนจังหวัดเชียงใหม่ พ.ศ. 2568

**การเลือกตั้งนายกองค์การบริหารส่วนจังหวัดเชียงใหม่ พ.ศ. 2568** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดเชียงใหม่ พ.ศ. 2568

## ผู้สมัคร
### หมายเลข : 1 [[พันธุ์อาจ ชัยรัตน์]]
อดีตผู้อำนวยการสำนักงานนวัตกรรมแห่งชาติ (องค์การมหาชน) (พ.ศ. 2559 - พ.ศ. 2566) เปิดตัวครั้งแรกเมื่อวันที่ 18 มีนาคม พ.ศ. 2567 โดยในขณะนั้นลงสมัครในนามพรรคก้าวไกล ภายหลังพรรคก้าวไกลถูกยุบ จึงลงสมัครในนามพรรคประชาชน

### หมายเลข : 2 [[พิชัย เลิศพงศ์อดิศร]]
อดีตนายกองค์การบริหารส่วนจังหวัดเชียงใหม่ อดีตสมาชิกวุฒิสภาจังหวัดเชียงใหม่ (พ.ศ. 2551 - พ.ศ. 2555) ประธานกรรมาธิการแรงงานและสวัสดิการสังคมในวุฒิสภาไทย ชุดที่ 10 อดีตประธานสโมสรฟุตบอลเชียงใหม่ เอฟซี จบการศึกษานิติศาสตรบัณฑิต จากมหาวิทยาลัยรามคำแหง และเนติบัณฑิตไทย ลงสมัครในนาม พรรคเพื่อไทย

### หมายเลข : 3 พลตรี [[พนม ศรีเผือด]]
อดีตผู้สมัคร สส.เชียงใหม่ เขต 3 พรรครวมไทยสร้างชาติ อดีตรองผู้อำนวยการกองอำนวยการรักษาความมั่นคงภายใน (กอ.รมน.) จังหวัดเชียงใหม่ สังกัด พรรคก้าวอิสระ

## ผลการเลือกตั้ง

## อ้างอิง

## แหล่งข้อมูลอื่น
* 

## ดูเพิ่ม

* การเลือกตั้งสมาชิกสภาองค์การบริหารส่วนจังหวัดเชียงใหม่ พ.ศ. 2568

เชียงใหม่
หมวดหมู่:การเลือกตั้งในจังหวัดเชียงใหม่
การเลือกตั้งนายกองค์การบริหารส่วนจังหวัดเชียงราย พ.ศ. 2568

**การเลือกตั้งนายกองค์การบริหารส่วนจังหวัดเชียงราย พ.ศ. 2568** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดเชียงราย พ.ศ. 2568

## ผู้สมัคร

### หมายเลข : 1 [[อทิตาธร วันไชยธนวงศ์]]
อดีตนายกองค์การบริหารส่วนจังหวัดเชียงราย (2563-2567) และเป็นธิดาของสมบูรณ์ วันไชยธนวงศ์ อดีตสมาชิกสภาผู้แทนราษฎร 8 สมัย ลงสมัครในนามอิสระ

### หมายเลข : 2 [[สลักจฤฎดิ์ ติยะไพรัช]]
อดีตนายกองค์การบริหารส่วนจังหวัดเชียงราย (2555-2557) อีกทั้งเป็นภรรยาของยงยุทธ ติยะไพรัช อดีตประธานรัฐสภาและประธานสภาผู้แทนราษฎร ลงสมัครในนาม พรรคเพื่อไทย

### หมายเลข : 3 [[จิราพร หมื่นไชยวงศ์]]
ผู้สมัครใหม่

## ผลการเลือกตั้ง

## อ้างอิง

## แหล่งข้อมูลอื่น
* 

## ดูเพิ่ม

* การเลือกตั้งสมาชิกสภาองค์การบริหารส่วนจังหวัดเชียงราย พ.ศ. 2568

เชียงราย
หมวดหมู่:การเลือกตั้งในจังหวัดเชียงราย
เที่ยวบินระหว่างเวสตรีย์กับแพปาเวสตรีย์

**เที่ยวบินระหว่างเวสตรีย์กับแพปาเวสตรีย์** เป็นเที่ยวบินพาณิชย์ตามกำหนดการที่สั้นที่สุดในโลก แม้ตามกำหนดการจะกำหนดเวลาบินอยู่ที่หนึ่งนาทีสามสิบวินาที แต่ปกติแล้วจะมีเวลาบินประมาณหนึ่งนาที โดยสถิติเวลาบินที่สั้นที่สุดในเส้นทางนี้คือ 53 วินาที เที่ยวบินนี้ดำเนินการโดยโลแกนแอร์ สายการบินระดับภูมิภาคที่ให้บริการเที่ยวบินสู่จุดหมายปลายทางต่างๆ ในประเทศสกอตแลนด์

## ภูมิหลัง
เส้นทางบินระหว่างเวสตรีย์กับแพปาเวสตรีย์ในหมู่เกาะออร์กนีย์เป็นหนึ่งในข้อปฏิบัติตามข้อบังคับการบริการสาธารณะ โดยเส้นทางนี้ถือเป็นส่วนที่สั้นที่สุดของเส้นทางบินวงแหวนเชื่อมสามสนามบิน ซึ่งคือท่าอากาศยานเวสตรีย์ ท่าอากาศยานแพปาเวสตรีย์ และท่าอากาศยานเคิร์กวอลล์ ท่าอากาศยานหลักของออร์กนีย์

รัฐบาลออร์กนีย์จะใช้การประกวดราคาในการจัดหาผู้ดำเนินการเส้นทางดังกล่าว รวมถึงเส้นทางอื่นๆ อีกหลายเส้นทางทั่วทั้งเกาะ เที่ยวบินนี้เริ่มขึ้นในปี 1967 ซึ่งก็ได้สร้างสถิติเที่ยวบินตามกำหนดการที่สั้นที่สุดในโลกตั้งแต่การดำเนินการช่วงแรก และในปัจจุบันยังคงให้บริการโดยโลแกนแอร์อย่างต่อเนื่อง ในปี 2013 โลแกนแอร์ได้รับการต่อสัญญาอีกครั้งหลังการเสนอราคาจากผู้ให้บริการรายอื่นสองราย

## เที่ยวบิน

เที่ยวบินระหว่างเวสตรีย์กับแพปาเวสตรีย์มีให้บริการทุกวันทั้งขาไปและกลับ ยกเว้นวันเสาร์ซึ่งมีเฉพาะเที่ยวบินจากเวสตรีย์สู่แพปาเวสตรีย์กับวันอาทิตย์ซึ่งมีเฉพาะเที่ยวบินจากแพปาเวสตรีย์สู่เวสตรีย์เท่านั้น

เที่ยวบินนี้มีระยะทางบินทั้งหมด  ซึ่งยาวเท่ากับทางวิ่งของท่าอากาศยานเอดินบะระ เที่ยวบินนี้มักจะเดินทางต่อไปยังท่าอากาศยานเคิร์กวอลล์ (ระยะทาง 27 ไมล์ (43 กิโลเมตร) บินเป็นรูปสามเหลี่ยม

นักบินสจวร์ต ลิงก์เลเตอร์ ทำการบินเที่ยวบินนี้มากกว่า 12,000 ครั้ง ซึ่งมากกว่านักบินคนอื่นๆ โดยก่อนที่จะเกษียณอายุในปี 2013 ลิงก์เลเตอร์สร้างสถิติการบินระหว่างเกาะที่เร็วที่สุดด้วยเวลา 53 วินาที

## อ้างอิง

หมวดหมู่:จุดหมายปลายทางสายการบิน
หมวดหมู่:สถิติโลก
หมวดหมู่:การบินพาณิชย์
หมวดหมู่:เที่ยวบินพาณิชย์
หมวดหมู่:เวสตรีย์
หมวดหมู่:การขนส่งในออร์กนีย์
หมวดหมู่:แพปาเวสตรีย์
อูร์เมีย

**อูร์เมีย** (; ; )) เป็นนครที่ใหญ่ที่สุดในจังหวัดอาเซอร์ไบจานตะวันตก ของประเทศอิหร่าน ในเขตภาคกลาง ของเทศมณฑลอูร์เมีย เป็นเมืองหลักของจังหวัด เทศมณฑลและเขต

เมืองนี้ตั้งอยู่บนระดับความสูง  เหนือระดับน้ำทะเล  มีแม่น้ำชาฮาร์บนที่ราบอูร์เมีย ทะเลสาบอูร์เมีย ซึ่งเป็นหนึ่งใน ทะเลสาบน้ำเค็มที่ใหญ่ที่สุดแห่งหนึ่งในโลก ตั้งอยู่ทางทิศตะวันออกของเมือง และมีพรมแดนติดกับประเทศตุรกี อยู่ทางทิศตะวันตก

เมืองนี้เป็นศูนย์กลางการค้าของพื้นที่เกษตรกรรมที่อุดมสมบูรณ์ มีการปลูกผลไม้ (โดยเฉพาะแอปเปิ้ล และองุ่น) และยาสูบ แม้ว่าชาวเมืองอูร์เมียส่วนใหญ่จะนับถือศาสนาอิสลาม แต่ประวัติศาสตร์คริสต์ศาสนาของเมืองอูร์เมียยังคงได้รับการอนุรักษ์ไว้อย่างดี โดยเฉพาะอย่างยิ่งจากโบสถ์และอาสนวิหารต่าง ๆ มากมายในเมือง

## อ้างอิง

หมวดหมู่:เมืองในประเทศอิหร่าน
ลาตีนา

**ลาตีนา** () เป็นเมืองหลักของจังหวัดลาตีนา ในแคว้นลัตซีโย ในอิตาลีตอนกลาง ณ ค.ศ. 2024 เมืองนี้มีประชากร 127,486 คน และเป็นเมืองที่ใหญ่เป็นอันดับสองของแคว้น รองจากเมืองหลวง กรุงโรม

ลาตีนาเป็นหนึ่งในเมืองที่เกิดใหม่ที่สุดในอิตาลี โดยก่อตั้งขึ้นในชื่อ **ลิตโตเรีย** (Littoria) ใน ค.ศ. 1932 ภายใต้การปกครองของพวกฟาสซิสต์ โดยในขณะนั้น พื้นที่โดยรอบเคยเป็นหนองบึงมาตั้งแต่สมัยโบราณได้ถูกระบายน้ำออกไป

## อ้างอิง

หมวดหมู่:เมืองในแคว้นลัตซีโย
ปีอาเชนซา

**ปีอาเชนซา** (, ; ; ) เป็นนครและเทศบาลในแคว้นเอมีเลีย-โรมัญญา ทางตอนเหนือของอิตาลี และเป็นเมืองหลักของจังหวัดที่มีชื่อเดียวกัน ณ ค.ศ. 2022 เมืองปิอาเซนซาเป็นเมืองที่มีประชากรมากเป็นอันดับ 9 ของแคว้น โดยมีประชากรมากกว่า 102,000 คน

ปิอาเชนซาเป็นเมืองใหญ่ที่สุดตะวันตกของแคว้นเอมีเลีย-โรมัญญา มีความสัมพันธ์อันแน่นแฟ้นกับแคว้นลอมบาร์เดีย ซึ่งมีอาณาเขตติดกัน โดยเฉพาะอย่างยิ่งกับเมืองมิลาน เลโอนาร์โด ดา วินชี ได้ให้คำจำกัดความไว้ว่าเป็น "ดินแดนแห่งเส้นทางผ่าน" ใน Codex Atlanticus ที่เขาเขียน มีการระบุทำเลที่ตั้งทางภูมิศาสตร์ที่สำคัญ ที่ตั้งเชิงยุทธศาสตร์นี้จะส่งผลต่อประวัติศาสตร์ของเมืองปิอาเซนซาอย่างมีนัยสำคัญหลายต่อหลายครั้ง

## อ้างอิง

หมวดหมู่:เมืองในแคว้นเอมีเลีย-โรมัญญา
โปนเตแบดรา

**โปนเตแบดรา** (, ; ) เป็นนครในแคว้นปกครองตนเองกาลิเซีย ทางตะวันตกเฉียงเหนือของประเทศสเปน เป็นเมืองหลักของทั้งโกมาร์กาและจังหวัดโปนเตแบดรา

เมืองนี้มีชื่อเสียงในเรื่องการวางผังเมือง  ถนนคนเดิน และเสน่ห์ของเมืองเก่า ระหว่าง ค.ศ. 2013 ถึง 2020 เมืองนี้ได้รับรางวัลมากมายสำหรับการวางผังเมือง เมืองนี้ยังได้รับรางวัลชนะเลิศด้านความปลอดภัยในเมืองจากคณะกรรมาธิการยุโรป ในปี 2020 อีกด้วย

## อ้างอิง

หมวดหมู่:การท่องเที่ยวในประเทศสเปน
หมวดหมู่:เมืองในแคว้นกาลิเซีย
วัยหนุ่ม 2544

***วัยหนุ่ม 2544*** () เป็นภาพยนตร์ไทยแนวเรือนจำ ระทึกขวัญ อาชญากรรม ที่ออกฉายในปี พ.ศ. 2567 กำกับโดย พุฒิพงษ์ นาคทอง นำแสดงโดย ณัฏฐ์ กิจจริต อิชณน์กร พึ่งเกียรติรัศมี อารักษ์ อมรศุภศิริ เบนจามิน โจเซฟ วาร์นี ทศพล หมายสุข อรุณพงศ์ นราพันธ์ และ ภูมิภัทร ถาวรศิริ ผลิตและจัดจำหน่ายโดย เนรมิตรหนัง ฟิล์ม

## นักแสดง
* ณัฏฐ์ กิจจริต รับบท สุภาพ ศรีเผือก (เผือก)
** ปัณธนวิชญ์ จันทรสุข รับบท เผือก (วัยเด็ก)
* อิชณน์กร พึ่งเกียรติรัศมี รับบท บังกัส
* อารักษ์ อมรศุภศิริ รับบท เบียร์
* เบนจามิน โจเซฟ วาร์นี รับบท กอล์ฟ (ฝรั่ง)
* ทศพล หมายสุข รับบท บอย
* อรุณพงศ์ นราพันธ์ รับบท กร
* ภูมิภัทร ถาวรศิริ รับบท ฟลุ๊ค
* ปริศนา พรายแสง​ รับบท​ นักโทษหญิงคดียาเสพติด
* สหัสชัย ชุมรุม รับบท เจ้าหน้าที่เรืองฤทธิ์
* อัครินทร์ อัครนิธิเมธรัฐ รับบท ตำรวจ (รับเชิญ)
* อรัชพร โภคินภากร รับบท จิตสุภา (ภา)
** วณิชน์ญา พรพนาฤทธิชัย รับบท จิตสุภา (วัยเด็ก)
* แสงทอง เกตุอู่ทอง รับบท บัว ศรีเผือก (แม่เผือก)
* สุรศักดิ์ วงษ์ไทย รับบท พ่อบังกัส
* สุทธิรักษ์ ทรัพย์วิจิตร รับบท ดีเจจี๋ (เฉพาะเสียง)
* บุ๋มบิ๋ม สามโทน รับบท หัวหน้าผู้คุม
* อรอานิญช์ พีรชาขจรพัฒน์ รับบท เจ๊บุ้ง
* ต่อพงษ์ กุลอ่อน รับบท ต่อ
* ชัยวัฒน์ ชาติสุริยเกียรติ รับบท ตาล 
* เอกวัฒน์ นิรัตน์วรปัญญา รับบท ตั๊บ
* ยะสะกะ ไชยสร รับบท พี่เลี้ยง
* วิรัช กาหวัง รับบท เก่ง
* วรัตตา วัชราธร รับบท นักจิตวิทยา
* ปาณพุฒิ ศักตยาวนิช รับบท ปกรณ์ (วัยเด็ก)
* นกสพร มัฆวาฬ รับบท แอน (วัยเด็ก)
* ขวัญเรือน โลหากาศ รับบท ครู
* ภาคิน อภิวรพุทธา รับบท โต๊ส
* กมลภพ โพสี รับบท นักมวยคู่แข่ง

## เพลงประกอบ
* "เรือนจำสุดท้าย"
:ร้องโดย LHAM
* "วัยหนุ่ม"
:ร้องโดย ไททศมิตร ร่วมกับ รัสมี เวระนะ

## งานสร้าง
ภาพยนตร์เรื่อง *วัยหนุ่ม 2544* จัดพิธีบวงสรวงที่วัดราชสิทธารามราชวรวิหารเมื่อวันที่ 18 มกราคม พ.ศ. 2567 จากนั้นในวันที่ 2 พฤศจิกายน พ.ศ. 2567 ได้มีการเผยแพร่ภาพ 7 โปสเตอร์คาแรกเตอร์ตัวละครหลักในภาพยนตร์ ต่อมาในวันที่ 9 พฤศจิกายน พ.ศ. 2567 ได้มีการเผยแพร่ตัวอย่างเต็มของภาพยนตร์ออกมาให้ได้รับชม

## การเข้าฉายและกระแสตอบรับ
ได้มีการจัดงานกาลาพรีเมียร์เปิดตัวภาพยนตร์เรื่อง *วัยหนุ่ม 2544* ที่เมเจอร์ซีนีเพล็กซ์ รัชโยธินเมื่อวันที่ 27 พฤศจิกายน พ.ศ. 2567

## อ้างอิง

หมวดหมู่:ภาพยนตร์ชีวิตไทย
หมวดหมู่:ภาพยนตร์อาชญากรรมไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่กำกับโดย พุฒิพงษ์ นาคทอง
หมวดหมู่:ภาพยนตร์โดยเนรมิตรหนัง ฟิล์ม
หมวดหมู่:ภาพยนตร์ไทยที่ออกฉายในปี พ.ศ. 2567
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ที่มีฉากในกรุงเทพมหานคร
หมวดหมู่:ภาพยนตร์ไทยที่ทำรายได้เกิน 100 ล้านบาท
ตัวแบบของฟอร์ด

**ตัวแบบของฟอร์ด** () คือระบบวิศวกรรมอุตสาหการและการผลิตที่ทำหน้าที่เป็นพื้นฐานของระบบสังคมและแรงงาน-เศรษฐกิจสมัยใหม่ที่สนับสนุนให้เป็นอุตสาหกรรม สร้างมาตรฐานในการผลิตจำนวนมาก และการบริโภคจำนวนมาก แนวคิดนี้มาจากชื่อของเฮนรี ฟอร์ด ซึ่งใช้ในทฤษฎีทางสังคม เศรษฐกิจ และการจัดการเกี่ยวกับการผลิต สภาพการทำงาน การบริโภค และปรากฏการณ์ที่เกี่ยวข้อง โดยเฉพาะอย่างยิ่งเกี่ยวกับศตวรรษที่ 20 ระบบนี้ได้กล่าวถึงอุดมการณ์ของระบบทุนนิยมขั้นสูงซึ่งมีศูนย์กลางอยู่ที่ระบบเศรษฐกิจและสังคมของอเมริกาในช่วงเศรษฐกิจเฟื่องฟูหลังสงคราม

## อ้างอิง

หมวดหมู่:การผลิต
หมวดหมู่:ประวัติศาสตร์เศรษฐกิจของสหรัฐ
หมวดหมู่:ทฤษฎีสังคม
หมวดหมู่:การผลิตเป็นจำนวนมาก
หมวดหมู่:เศรษฐศาสตร์การผลิต
พิธีปิดโอลิมปิกฤดูร้อน 2024

พิธีปิดโอลิมปิกฤดูร้อน 2024 จัดขึ้นที่สตาดเดอฟร็องส์ เมื่อวันที่ 11 สิงหาคม ค.ศ. 2024

ตามธรรมเนียมของโอลิมปิก พิธีปิดประกอบด้วยการนำเสนอสื่อวัฒนธรรมจากทั้งประเทศเจ้าภาพปัจจุบัน (ฝรั่งเศส) และประเทศเจ้าภาพถัดไป (สหรัฐอเมริกา) รวมถึงคำกล่าวปิดงานโดยประธานคณะกรรมการโอลิมปิกสากล โทมัส บัค และคณะกรรมการจัดการแข่งขันโอลิมปิกและพาราลิมปิก ปารีส 2024 โทนี เอสตองเก การส่งมอบธงโอลิมปิกอย่างเป็นทางการจากนายกเทศมนตรีกรุงปารีส แอนน์ อีดาลโก สู่นายกเทศมนตรีลอสแอนเจลิส คาเรน บาสส์ ซึ่งจะเป็นเจ้าภาพโอลิมปิกฤดูร้อน 2028 และการดับเพลิงโอลิมปิก พิธีนี้มีทั้งการถ่ายทอดสดและการนำเสนอผ่านวิดีโอ ซึ่งรวมถึงครึ่งหลังของการนำเสนอโอลิมปิกลอสแอนเจลิส 2028 ที่บันทึกไว้ล่วงหน้าในลองบีช รัฐแคลิฟอร์เนีย

## เพลงชาติ
*  เพลงชาติประเทศฝรั่งเศส – บรรเลงโดยวงออร์แคสตร์ ดีแวร์ตีเมิงโตภายใต้การควบคุมวงของ ซาเอีย ซิอูอานี  
*  เพลงชาติประเทศกรีซ – บรรเลงโดยวงออร์แคสตร์ ดีแวร์ตีเมิงโตภายใต้การควบคุมวงของ ซาเอีย ซิอูอานี และคณะนักร้องเด็กแมทริส เดอ ฟงแตนโบล
*  เพลงสดุดีโอลิมปิก – ขับร้องโดยคณะนักร้องเด็กแมทริส เดอ ฟงแตนโบล
*  เพลงชาติสหรัฐอเมริกา – เฮอร์

### พิธีมอบเหรียญรางวัล
*  เพลงชาติประเทศเนเธอร์แลนด์

## หมายเหตุ

## อ้างอิง

พิธีปิด
หมวดหมู่:พิธีปิดโอลิมปิก
ท่าอากาศยานนานาชาติต้าเหลียนจินโจววาน

**ท่าอากาศยานนานาชาติต้าเหลียนจินโจววาน** ();  เป็นท่าอากาศยานนานาชาติที่กำลังก่อสร้างเพื่อให้บริการแก่เมืองต้าเหลียนในมณฑลเหลียวหนิงของจีนตะวันออกเฉียงเหนือ เมื่อเปิดใช้งานจะเข้ามาแทนที่ท่าอากาศยานนานาชาติต้าเหลียนต้าเหลียนโจวฉุยจือที่มีอยู่เดิมในฐานะท่าอากาศยานหลักของเมือง โดยท่าอากาศยานแห่งนี้กำลังก่อสร้างบนพื้นที่  ของพื้นที่ถมทะเลนอกชายฝั่งของต้าเหลียน คาดว่าจะเปิดให้บริการในปี ค.ศ. 2026 และจะกลายเป็นท่าอากาศยานนอกชายฝั่งที่ใหญ่ที่สุดในโลก

## อ้างอิง

ต
หมวดหมู่:สิ่งก่อสร้างในต้าเหลียน
หมวดหมู่:ท่าอากาศยานที่ก่อตั้งในปี พ.ศ. 2569